Vorba dulce mult aduce. Cum stabileşte poliţistul amenda dacă te vede fără mască.
Începând de azi, este aplicată amendă între 500 lei şi 2.500 lei dacă nu porţi mască. Poliţistul apreciază dacă aplică minimul sau maximul sancţiunii în funcţie de comportamentul tău. Dumitru Coarnă, liderul Sindicatului Naţional al Poliţiştilor, spune că agentul poate să dea şi avertisment. "Dacă omul vine şi spune: Am greşit, nu mai fac, e pentru prima oară, înseamnă circumstanţe atenunate", spune Dumitru Coarnă.
Începând de azi, poliţiştii care te văd fără mască de protecţie în spaţii publice sau la metrou te pot amenda cu sume între 500 şi 2.500 lei.Diferenţa între minim şi maxim este mare, însă trebuie să ştii că agenţii apreciază sancţiunea în funcţie de comportamentul tău."El ce face ca să stabilească? Se uită la contravenient: e în vârstă, nu are antecedente, a avut un comportament corect, recunoaşte fapta. Când discut cu el aceste lucruri şi analizez, de ce să-i dau omului 2.500 lei, îi dau minimul, 500 lei", spune Dumitru Coarnă, liderul Sindicatului Naţional al Poliţiştilor şi Personalului Contractual (SNPPC).Dacă faci scandal, nu recunoşti că ai greşit, nu te legitimezi, înseamnă circumstanţe agravante şi poţi fi amendat cu 2.500 lei, adică maximul prevăzut de lege."Dacă omul vine şi spune: "Am greşit, nu mai fac, e pentru prima oară" înseamnă circumstanţe atenunate şi poliţistul poate să-mi aplice chiar avertisment. Atenţie mare, poliţistul poate să aplice şi avertisment conform OG 2/2001", a mai explicat Coarnă.În 15 zile de la comunicarea procesului verbal corespunzător poţi plăti jumătate din amendă.